Source: http://www.ecdltest-themata.gr/epikairotita/epikairotita/1015-ananeosi-kartas-anergias-hlektonika.html
Timestamp: 2018-01-19 19:36:33+00:00
Document Index: 34802480

Matched Legal Cases: ['ΑΕΔ ', 'ΑΕΔ ', 'ΑΕΔ ', 'ΑΕΔ ', 'ΑΕΔ ', 'ΑΕΔ ', 'ΑΕΔ ', 'ΑΕΔ\n', 'ΑΕΔ ']

Ηλεκτρονική ανανέωση κάρτας ανεργίας, Ανανέωση κάρτας ανεργίας ΟΑΕΔ ηλεκτρονικά
Post 17 Ιανουάριος 2015
Ηλεκτρονική Ανανέωση Κάρτας Ανεργίας ΟΑΕΔ (οδηγίες)
(25 Ψήφοι, Βαθμολόγησε 4 από 5)
Μπορείτε πλέον να ανανεώνετε την κάρτα ανεργίας σας online, χωρίς ταλαιπωρία στις ουρές τους ΟΑΕΔ.
Όλοι οι μη επιδοτούμενοι άνεργοι μπορούν να ανανεώνουν το δελτίο ανεργίας τους και να λαμβάνουν βεβαιώσεις ανεργίας, πολύ εύκολα και γρήγορα, μέσω του συστήματος του ΟΑΕΔ, μέσα σε χρονικό διάστημα 5 ημερών πριν ή 5 ημερών μετά την ημερομηνία υποχρεωτικής ανανέωσης τους.
Όλοι οι εγγεγραμμένοι μη επιδοτούμενοι άνεργοι και οι δικαιούχοι των λοιπών παροχών, πλην της τακτικής επιδότησης ανεργίας, του επιδόματος μακροχρονίως ανέργων και του βοηθήματος των αυτοτελώς και ανεξαρτήτως απασχολουμένων, μπορούν να ανανεώνουν τα δελτία ανεργίας και να υποβάλλουν τις αιτήσεις τους για όλες τις λοιπές παροχές χωρίς να προσέρχονται στα ΚΠΑ2 του Οργανισμού.
Δείτε εδώ όλες τις υπηρεσίες του ΟΑΕΔ που μπορούν να γίνουν ηλεκτρονικά μέσω internet
Ανανέωση της Κάρτας ανεργίας ΜΟΝΟ ηλεκτρονικά
Από 1/4/2015 μέχρι και την την 31η Μαρτίου 2015, οι άνεργοι μη επιδοτούμενοι και οι δικαιούχοι των λοιπών παροχών του ΟΑΕΔ, μπορούν να ανανεώνουν τα δελτία ανεργίας τους και να υποβάλλουν τις αιτήσεις τους, είτε μέσω της νέας ηλεκτρονικής διαδικασίας είτε με την αυτοπρόσωπη παρουσία τους στα αρμόδια ΚΠΑ2 του Οργανισμού.
Από την 1 η Απριλίου 2015 και μετά, οι διαδικασίες αυτές γίνονται αποκλειστικά με ηλεκτρονικό τρόπο μέσω του διαδικτύου.
Βήμα - Βήμα η διαδικασία Online Ανανέωσης Κάρτας Ανεργίας
1. Πρώτα πρέπει να πιστοποιηθείτε ως χρήστες με Κλειδάριθμο ΟΑΕΔ και κωδικούς που σας παρέχει οποιοδήποτε παράρτημα ΚΠΑ2 του ΟΑΕΔ (δείτε εδώ πώς θα εκδόσετε κλειδάριθμο ΟΑΕΔ).
2. Επιλέγετε e-Υπηρεσίες. Κάνετε κλικ στην επιλογή «Για την είσοδό σας στις Ηλεκτρονικές Υπηρεσίες του ΟΑΕΔ πατήστε εδώ» κι επιλέγετε Είσοδος Χρήστη ώστε να συνδεθείτε με τους κωδικούς σας.
Αν μπαίνετε για πρώτη φορά πρέπει πρώτα να κάνετε εγγραφή με τα στοιχεία που γράφει το χαρτί που πήρατε από τον ΟΑΕΔ (Ονομασία χρήστη, Συνθηματικό και Κλειδάριθμο), πατώντας στο Εγγραφή στο Σύστημα (δείτε εδώ οδηγίες για την εγγραφή σας στον ΟΑΕΔ).
3. Στο αναδυόμενο πλαίσιο που εμφανίζεται πατήστε ΟΚ και μετά επιλέξτε το κουμπί Ανανέωση του Δελτίου Ανεργίας:
4. Το σύστημα σας ενημερώνει ότι η ανανέωση του Δελτίου Ανεργίας ολοκληρώθηκε επιτυχώς και ενημερώνονται και τα αντίστοιχα πεδία στην ενότητα των Βασικών Στοιχείων:
5. Ελέγξτε ότι έγινε η Ανανέωση του Δελτίου σας επιλέγοντας από τη λίστα δεξιά την επιλογή Δελτία Ανεργίας:
6. Κάντε κλικ στο σύνδεσμο που ακολουθεί για να μεταβείτε στη σελίδα ηλεκτρονικής ανανέωσης της κάρτας ανεργίας:
Κάνε κλικ εδώ για να Ανανεώσεις την Κάρτα Ανεργίας σου Online
• Δείτε εδώ όλα τα Δικαιολογητικά έκδοσης κάρτας ανεργίας
• Μάθετε για όλα τα Επιδόματα του ΟΑΕΔ
0 #2 rouli726 10-02-2016 05:37
μηπως ξερετε αν μπορει να βγαλει καρτα ανεργιας καποιος περιστασιακα απασχολουμενος? αν δλδ δεν δουλευεις συνεχεια ουτε εχεις συνεχη ασφαλιση δικαιουσαι καρτα ανεργιας? δεν μιλαω για επιδομα, απλως για καρτα.
+1 #1 ecdltest-themata.gr 16-12-2015 15:21
Πρέπει να περάσετε από τον ΟΑΕΔ για να σας βγάλουν νέα, δεν μπορεί ηλεκτρονικά να γίνει ανανέωση αφού χάσατε την ημερομηνία ή να κάνουν συνένωση με την παλιά, αν γίνεται. Θα σας πουν εκεί.
Γερασιμος89
irenaki7